b'\n_START_ARTICLE_\nGostivar\n_START_PARAGRAPH_\nGostivar (makedonsk: \xd0\x93\xd0\xbe\xd1\x81\xd1\x82\xd0\xb8\xd0\xb2\xd0\xb0\xd1\x80, albansk: Gostivari) er en by og kommune i den vestlige delen av Nord-Makedonia._NEWLINE_Kommunen Gostivar har 81\xc2\xa0042 innbyggere etter folketellingen i 2002. Befolkningen er sammensatt. I folketellingen av 2002 er albanerne i flertall med 66,7\xc2\xa0%. Makedonerne utgj\xc3\xb8r 19,6\xc2\xa0% av byens befolkning. Det er ogs\xc3\xa5 en betydelig (9,9\xc2\xa0%) tyrkisktalende befolkning. Roma-folket utgj\xc3\xb8r 2, 8\xc2\xa0% av byens innbyggere. P\xc3\xa5 bakgrunn av den betydelige albansktalende befolkningen er Gostivar et viktig sentrum for Makedonias albanere.'